

# Event Details

- **Event Name**: Palms Open Water Estonia - Käsmu 2026
- **Event Start and End Date**: Sat, 04 Jul, 2026 at 02:00 pm (+03:00)
- **Event Description**: 👉 In english, suomeksi, по-русски: eestimaraton.ee

📌 EESMÄRK ja DISTANTSID

•	Eesmärk on osalejatel erinev, alates enese proovile panekust, Raudmehe võistluseks valmistumisest, tugevast treeningust kuni eriliste elamuste otsingu ja saavutuste kogumiseni välja
•	Käsmu sadamast algava ja Võsu vetelpäästemaja juures lõppeva distantsi pikkus on 3500 m
•	Finiš on osalejale stardist valge vetelpäästemajana hästi nähtav ja see on peamiseks raja orientiiriks
•	2026. aastal on lisaks kavas Käsmu kogukonna tunnustamiseks Käsmust algavad ja Käsmus lõppevad distantsid: 100 m; 200 m; 500 m; 1 km


📌 SÜNDMUSKESKUS JA 3,5 KM START

•	Sündmuskeskus ja stardimaterjalide ning varustuse väljastus asub Käsmu Majaka sadamas (poe juures). Sündmuskeskus on avatud kell 10.00-14.00
•	Palume kõikidel osalejatel olla kohal enne 12.30, et jõuda tutvuda reeglite ja dokumentidega Ametlik instruktaaž kell 13.00, millele järgnevad varustuse kontrollid jms
•	Stardimaterjalid saab kätte esitades isikut tõendavat dokumenti
•	3,5 km start kell 14.00 Käsmu sadamast: osalejad stardivad veest helisignaali peale. Palume olla vees ja valida oma lähtekoht hiljemalt 3 minutit enne starti. ANTAKSE ÜHISSTART
•	Palume kiirematel võistlejatel asuda stardiala esimesse ossa ning väljakutse läbijatel rahulikult tahapoole (rannale lähemale)
•	Ole stardis viisakas ja tähelepanelik teiste osalejate suhtes. Kiirema stardi korral vali sobivam positsioon vees – väldime vigastusi ja rüselust
•	Korraldaja soovitab kasutada Käsmu lahe ületamiseks kalipsot, kuid osaleda saab ka ilma. Kalipso on kohustuslik veetemperatuuri korral alla 15C. Tungivalt soovituslik alla 18C
•	Ujumise viis on vaba – finišisse jõudmiseks on aega 2 h ja 30 min
•	Finišis sulgub osaleja ajavõtt finišivärava all, ajavõtu matte ületades – aeg käib ka veest väljudes, kuni läbid finišivärava
•	Osaleja kinnitab raja läbimiseks vajalikku ujumisoskust ja piisavat füüsilist võimekust – kõikidel osalejatel on kohustus stardile eelnevalt läbi lugeda ja allkirjastada „Tervisliku seisundi deklaratsioon/reeglite ning ohtude ja riskide aktsepteerimise kinnitus“. Ankeet antakse täita kohapeal, enne stardimaterjalide väljastust


📌 100 M; 200 M; 500 M JA 1 KM STARDID

•	500 m ja 1 km start on kell 12.00
•	100 m; 200 m start on kell 12.02 (osalemine ilma julgestuspoita)
•	100 m; 200 m; 500 m ja 1 km kohustuslik instruktaaž ja varustuse kontroll toimub kell 11.40 veepiiril (stardivärava juures). Osalevatel lastel palutakse osaleda koos vanemate või täisealise saatjaga


📌 TURVALISUS

•	Osalejate turvalisus on korraldaja esimene prioriteet, mistõttu võtab korraldaja endale õiguse mittesobilike ilmastikuolude korral võistluse edasilükkamiseks või ära jätmiseks. Vastavad otsused langetab korraldaja, konsulteerides nii merepääste kui esmaabi üksustega
•	Stardi edasilükkamine võib toimuda sama päeva raames või muule päevale. Kõiki stardi edasilükkamisi või sündmuse ära jätmist käsitletakse Force Majeure tingimustele vastavalt. Edasilükkamise korral hüvitust osalejale ei toimu. Ära jätmise korral tagastatakse osalejale 50% osalustasust, hiljemalt 2 nädala jooksul toimuma pidanud sündmusest. 
•	Korraldajal on veetemperatuurist või muudest ebasoodsatest ilmastikuoludest tulenevalt õigus distantside lühendamiseks. Sh lahe ületamise ära jätmiseks. Sündmus korraldatakse sel juhul Käsmust-Käsmusse. Osalustasude tagastust või kompenseerimist sellisel juhul ei kohaldata. Sündmuse läbiviimine etteantud ajal on ebasoodsate olude korral korraldaja esimene eelistus. Riske vähendatakse lühemate distantsidega.
•	Sinivetika või muu reostuse korral langetatakse stardi võimalikkuse osas otsus koostöös Terviseameti esindajatega. Ka sinivetika vms reostuse korral käsitletakse olukorda Force Majeure tingimustele vastavalt
•	Kõiki sündmuse edasi lükkamist või ära jätmist puudutavaid otsuseid tehakse esimesel võimalusel, kuid hiljemalt 30 min enne planeeritud starti
•	Turvalisuskaalutlustel on maksimaalne sündmusel osalejate arv 300 inimest (kõik distantsid kokku)


📌 LIIKUMINE VEES

•	3,5 km distantsil lubatakse osalema alates 18-aastaseid (v.a. Eesti Ujumisliidu litsentseeritud ujujad ja vanemliku kirjaliku nõusolekuga osalejad)
•	100 m; 200 m; 500 m ja 1 km distantsidel osalemiseks on alaealistel vajalik lapsevanema kirjalik nõusolek – kohapeal deklaratsiooni täitmine ja kinnitamine
•	Prillid, mask, müts, sokid on lubatud. Lestad, kindad ja muud edasiliikumist soodustavad abivahendid on keelatud. Kõrvaklapid on keelatud
•	Isiklik saatepaat (kayak, aerupaat, sup vms) on lubatud registreerimise ja instruktaaži korral sündmuskeskuses. 3,5 km osalejal on lubatud distantsi läbimise ajal saatepaadist saada abi (toitlustus, jootmine) ja puhata paadist kinni hoides, kuid saatepaadi abil on keelatud saada eelist edasiliikumisel. Motoriseeritud veesõidukid saatepaatidena ei ole lubatud. Saatja(te)l on kohustus kanda päästevesti ja omada toimivat vilet päästemeeskonna kutsumiseks (kontrollitakse instrueerimisel)
•	3,5 km isiklikud saatepaadid saab saata veele Käsmu muulilt (mõnisada meetrit eemal stardist). Käsmu muulile tuleb pöörata Käsmu bussipeatuse juurest. Saatepaadid saavad randuda Võsu sadama poolsele küljele – mitte randuda finiši alas
•	Saatepaadil julgestajate kohustus on tagada ujujate turvalisus ja mitte segada osalejate distantsi läbimist! Ole piisava vahega ujumistrajektoori kõrval, mitte ujujate vahel
•	Korraldajal on igal ajahetkel õigus eemaldada osaleja turvalisuskaalutlustel või reeglite rikkumisel veest või juhtida saatepaadid randuma
•	Finiši markeriks on ainus rannal olev valge hoone (vetelpäästemaja) – muid orientiire/abivahendeid veele ei paigaldata. Võistlejad on eelnevalt leidnud abi muuhulgas mobiilimasti abil orienteerumisest

NB! Reeglite rikkumisel osalejat starti ei lubata või osaleja diskvalifitseeritakse (rajal toimunud rikkumise korral) finišis (medalit ei väljastata ja tulemust ei fikseerita)


📌 REGISTREERIMINE

•	Registreerida saab eestimaraton.ee kuni sündmuseni või kuni kohti jagub. Mugav tasumine Stebbyga korraldaja veebilehel: eestimaraton.ee
•	Registreerimisel kehtib põhimõte, millega igale distantsile on etteantud kindel pääsmete arv ja selle piires kindel arv erineva osalustasuga kohti – mida varem registreerid, seda soodsam on osalemine. Nn “early bird” põhimõte


📌 OSAVÕTUTASUD

•	100 m: TASUTA
•	200 m: 5-9€
•	500 m: 12-15€
•	1 km: 19-25€
•	3,5 km: 35-45€

NB! Lisandub maksekeskkonna teenustasu 1€ osaleja kohta. Osalustasudes sisaldub käibemaks. Kohtade arv piiratud.


📌 OSAVÕTUTASUS SISALDUB

•	Kogu võistlustehniline korraldus, sh instruktaažid, elektrooniline ajavõtt (500 m; 1 km; 3,5 km), turvapaadid, merepääste, meditsiiniline esmaabi, tasuta pakihoid, välikäimlad ja hoiustatud kottide transport finišisse (3,5 km)
•	Ujuvpoi kasutus ning finišijärgne teenindamine – Personaalse poi väljastab korraldaja (rent sisaldub osavõtutasus)
•	3,5 km finišisse jõudnute autasustamine medali, raamitud lõpetaja sertifikaadi ning e-diplomiga. Lisandub Viking Line preemiareis Rootsi (tasud kohalduvad)
•	100 ja 200 m lõpetajatel: pudelivesi finišis ja e-diplom
•	500 m ja 1 km lõpetajatel: pudelivesi, e-diplom ja raamitud raja läbimise sertifikaat
•	Kvaliteetsed fotod ja videokokkuvõte sündmusest
•	Eriline elamus ja vägev saavutus



📌 LÄÄNE-VIRUMAA MEISTRIVÕISTLUSED

•	Sündmuse raames (3,5 km distantsil) selgitatakse välja Lääne-Virumaa meistrid avaveeujumises järgmistes kategooriates: Juuniorid – noormehed/neiud; seeniorid – naised/mehed; üldkategooria naised/mehed


📌 AUTASUSTAMINE

•	Karikatega autasustatakse 3,5 km absoluutarvestuse 3 kiiremat naist ja meest. Autasustamine finišis kell 15.30.
•	Rahalisi preemiaid ei väljastata. Võimalikud on toetajate meened.


📌 KUIDAS KÄITUDA HÄDAOHU KORRAL

•	Igal osalejal (500 m; 1 km; 3,5 km) on kohustus distantsi läbimisel kanda personaalset poid (väljastab korraldaja – rent sisaldub osavõtutasus)
•	Poi on varustatud vilega. Poi ei ole vetelpääste vahend, kuid sellest on abi riskide maandamisel
•	Kui märkad vees abivajajat, anna sellest teada merepääste meeskondadele, kes saadavad ujujaid – saad seda teha poil puhates, andes vilet ja tõstes kätt
•	Kui väsid, tekivad krambid vms – saad puhata poil. Edasiliikumine poil on keelatud. Kui tunned, et takistus või tervisetõrge on tõsine – puhu vilet ja tõsta käsi kuniks päästemeeskond jõuab sinuni. KATKESTAMINE, ABI KUTSUMINE EI OLE HÄBIASI! Oled tugev ja võimas juba starti tulnuna
•	Ettenägematute asjaolude puhul säilita rahulik meel ja väldi paanikat. Kasuta poid, vilista, tõsta käsi ja oota abi. Distantsil on mitmeid vetelpääste võimekusega merealuseid
•	Finišis on korraldaja poolt tagatud meditsiiniline esmaabi


📌 PEALE FINIŠIT

•	Läbi finišivärav ja liigu rahulikult kohtunike poolt osutatud suunas edasi – järgi juhiseid
•	Järgneb: poi loovutamine, elektroonilise kiibi loovutamine, medali väljastus (3,5 km), lõpetaja kott ja fotografeerimine. Raamitud sertifikaadi väljastus.
•	3,5 km distantsi lõpetajad saavad kasutada Võsu rannaala välikäimlat ja riietuskabiine (50 m) – riietumiseks on finišis ka korraldaja telgid
•	3,5 km stardis (Käsmus) ära antud pakid/kotid saab kätte finišis (Võsul)


📌 TASULINE BUSS VÕSU-KÄSMU JA PARKIMINE

•	Stardis (Käsmu) on osalejatel kohustus parkida määratud parkimisalale (ca 600 m stardist) – järgi korraldusmeeskonna juhiseid ja viitasid
•	Korraldaja poolt on tagatud tellitud bussi väljumised Võsult Käsmusse kell 12.00 (starti) ja kell 16.40 (finiši järgselt). Buss väljub Võsu mereäärsest parklast (ca 200 m finišist)
•	Bussi transfeeri saab kasutada pileti soetanud osaleja - kirjuta vajadusel info@eestimaraton.ee, et lunastada pilet tagantjärgi (peale registreerimist)
•	Bussi pileti saab soetada koos registreerimisega – 7€. Bussis on piiratud arv kohti ja piletite müük lõpetatakse kohtade täitumisel
•	Võsul on piisava parkimismahuga mereäärne parkla. Käsmus on osalejatele määratud parkimisala põllul – keelatud on parkida Käsmu poe juurde
•	Võsul on tasulise parkimise ala – tasuda saab mobiilimaksega. Täpsemalt tasulisest PARKIMISEST: https://www.haljala.ee/tasuline-parkimine
- **Event URL**: https://allevents.in/rakvere/palms-open-water-estonia-käsmu-2026/200028440391645
- **Event Categories**: trips-adventures
- **Interested Audience**: 
  - total_interested_count: 268

## Ticket Details

- **Ticket URL**: http://eestimaraton.ee/?utm_source=AllEvents.in&utm_medium=event-discovery-platform&utm_campaign=rakvere-events

## Event venue details

- **city**: Rakvere
- **state**: LV
- **country**: Estonia
- **location**: Käsmu Sadam
- **lat**: 59.604312919247
- **long**: 25.923519253823
- **full address**: Käsmu Sadam, Merekooli 3/1, Käsmu, Haljala, 45601 Lääne-Viru Maakond, Eesti, Rakvere, Estonia

## Event Organizer details

- **affiliate_id**: 2
- **organizer**: Eesti Ööjooks - Night Run Estonia (https://allevents.in/org/eesti-Ööjooks-night-run-estonia/2861864)

## Event gallery

- **Alt text**: banner
  - **Image URL**: https://cdn-az.allevents.in/events5/banners/3f59b8941d9964e83e6578b16649d4f50c0bc71ec2705d33e45e8be96988942a-rimg-w1200-h768-dc90c4ec-gmir?v=1773483631
- **Alt text**: thumbnail
  - **Image URL**: https://cdn-az.allevents.in/events5/banners/145465fe512647ad3595858ad4dcb98dbb6c775db34923121dc79ed90aa63f0a-rimg-w300-h300-dc91c5eb-gmir?v=1773483632

## FAQs

- **Q**: When is the event happening?
  - **A:** Sat, 04 Jul, 2026 at 02:00 pm (+03:00)
- **Q**: Where is the event happening?
  - **A:** Käsmu Sadam, Merekooli 3/1, Käsmu, Haljala, 45601 Lääne-Viru Maakond, Eesti, Rakvere, Estonia
- **Q**: Who is organizing the event?
  - **A:** Eesti Ööjooks - Night Run Estonia
- **Q**: What type of event is this?
  - **A:** trips-adventures
- **Q**: Where can I find ticket details about Palms Open Water Estonia - Käsmu 2026 ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Palms Open Water Estonia - Käsmu 2026",
        "image": "https://cdn-az.allevents.in/events5/banners/3f59b8941d9964e83e6578b16649d4f50c0bc71ec2705d33e45e8be96988942a-rimg-w1200-h768-dc90c4ec-gmir?v=1773483631",
        "startDate": "2026-07-04T14:00:00+03:00",
        "url": "https://allevents.in/rakvere/palms-open-water-estonia-käsmu-2026/200028440391645",
        "eventStatus": "https://schema.org/EventScheduled",
        "location": {
            "@type": "Place",
            "name": "Käsmu Sadam",
            "address": {
                "@type": "PostalAddress",
                "streetAddress": "Merekooli 3/1, Käsmu, Haljala, 45601 Lääne-Viru Maakond, Eesti",
                "addressLocality": "Rakvere",
                "addressRegion": "LV",
                "addressCountry": "EE"
            },
            "geo": {
                "@type": "GeoCoordinates",
                "latitude": "59.604312919247",
                "longitude": "25.923519253823"
            }
        },
        "eventAttendanceMode": "https://schema.org/OfflineEventAttendanceMode",
        "description": "👉 In english, suomeksi, по-русски: eestimaraton.ee\n\n📌 EESMÄRK ja DISTANTSID\n\n•\tEesmärk on osalejatel erinev, alates enese proovile panekust, Raudmehe võistluseks valmistumisest, tugevast treeningust kuni eriliste elamuste otsingu ja saavutuste kogumiseni välja\n•\tKäsmu sadamast algava ja Võsu vetelpä",
        "organizer": [
            {
                "@type": "Organization",
                "name": "Eesti jooks - Night Run Estonia",
                "url": "https://allevents.in/org/eesti-Ööjooks-night-run-estonia/2861864",
                "description": "http://www.snap.ee/user/oojooks/profiil"
            }
        ]
    }
]
```